WARA L-EWWEL XITA (Hon.), Mgħallmi tal-Malti. Ta' MARJU AGIUS Tgħaxxaqt niġġerra qalb l-egħlieqi jħammru, Bi bdiewa bieżla bil-moħriet jaħartu: B'oħrajn b'imgħażqa l-ħamrija jqallbu Kulħadd ġo artu, Tgħaxxaqt inħares lejn ir-raba' sagwi Bi ħxejjex sbieħ u kullimkien iħaddru: Kulħadd ferħan minbarra wħud li kollox Ifiobbu jmaqdru. Tgħaxxaqt bil-ħoss ta' l-ilma ġieri jserrep Taħt siġar taż-żebbuġ fil-wied ta' ħdejna U jċarċar minn ġol-blat fl-għoljiet żgħar tagħna B'ħarrub imżejna. Tgħaxxaqt bl-għasafar ferħanin inaqqru; Bil-lwien ukoll li feġġu minn qawsalla, U b'xi raħħala qrib il-merħila tagħhom laħħru 'l Allat